biswa921/hiwiki-latest-pages-articles-raw huggingface dataset:
रोज बाउल

यह एक प्रमुख खेल का मैदान हैं |
 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
असगीरिया स्टेडियम

यह एक प्रमुख खेल का मैदान हैं |
 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

स्टेडियम, असगीरिया
सिडनी क्रिकेट ग्राउंड

सिडनी क्रिकेट ग्राउंड (एससीजी), सिडनी, ऑस्ट्रेलिया में एक स्पोर्ट्स स्टेडियम है। इसका उपयोग टेस्ट, वन डे इंटरनेशनल और ट्वेंटी 20 क्रिकेट के साथ-साथ ऑस्ट्रेलियाई रुलेस फुटबॉल, रग्बी लीग फुटबॉल, रग्बी यूनियन और एसोसिएशन फुटबॉल के लिए किया जाता है। यह न्यू साउथ वेल्स ब्लूज़ क्रिकेट टीम, बिग बैश लीग के सिडनी सिक्सर्स और ऑस्ट्रेलियाई फुटबॉल लीग के सिडनी स्वांस के लिए घरेलू मैदान है। यह सिडनी फुटबॉल स्टेडियम के पुनर्विकास के दौरान, नेशनल रग्बी लीग और सुपर रग्बी के एनएसडब्ल्यू वाराहट्स के सिडनी रोस्टर्स का अस्थायी घर भी है। यह सिडनी क्रिकेट ग्राउंड ट्रस्ट के स्वामित्व और संचालित है, जो सिडनी फुटबॉल स्टेडियम की जिम्मेदारी भी संभालता है, जिसे वर्तमान में एनएसडब्ल्यू सरकार द्वारा पुनर्विकास किया जा रहा है।

सिडनी क्रिकेट ग्राउंड की स्थापना 1848 में हुई थी यानी कि आज से 174 साल पहले सिडनी क्रिकेट ग्राउंड की स्थापना क्यों हुई थी। 
यहां की बाउंड्री लेंथ 65 से 80 मीटर तक की है। 

 संदर्भ 

श्रेणी:ऑस्ट्रेलिया के क्रिकेट मैदान

श्रेणी:विश्व के प्रमुख खेल मैदान
श्रेणी:आस्ट्रेलिया के प्रमुख खेल मैदान
श्रेणी:क्रिकेट मैदान
सबीना पार्क

यह किंग्स्टन, जमैका में स्थित क्रिकेट का मैदान हैं |

 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
जेरी पार्क स्टेडियम

यह मोंट्रियल, कनाडा का एक प्रमुख खेल का मैदान हैं |

 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
ट्रेंट ब्रिज

यह एक प्रमुख खेल का मैदान हैं। 
इंगलैंड में स्थित 'ट्रेंट ब्रिज स्टेडियम' (नाटिंघम)में विराट कोहली ने 1731 रन 19 पारी में बनाए जो एक रिकॉर्ड है

 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
मेलबॉर्न क्रिकेट ग्राउंड

यह क्रिकेट मैदान ऑस्ट्रेलिया के मेलबोर्न शहर में स्थित है। मेलबोर्न क्रिकेट मैदान आस्ट्रेलिया के यारा पार्क में स्थित एक प्रमुख खेल का मैदान है।
मेलबोर्न क्रिकेट क्लब का घरेलु मैदान भी है। यह आस्ट्रेलिया का सबसे बड़ा स्टेडियम, विश्व का दूसरा सबसे बड़ा क्रिकेंट स्टेडियम, दुनिया का दंसवा बड़ा स्टेडियम है।
 
मेलबोर्न क्रिकेट मैदान 1956 के ग्रीष्मकालीन ओलंपिक का मुख्य केन्द्र तथा 2006 के राष्ट्र्मंडल खेल का भी मुख्य मैदान रहा है।

इस स्टेडियम पर पहला अंतरराष्ट्रीय मुकाबला महिला क्रिकेट के रूप में 8-20 जनवरी 1935 में खेला गया था, यह एक टेस्ट मुकाबला था।

श्रेणी:ऑस्ट्रेलिया के क्रिकेट मैदान

श्रेणी:विश्व के प्रमुख खेल मैदान
श्रेणी:आस्ट्रेलिया के प्रमुख खेल मैदान
लुईस आर्मस्ट्रांग स्टेडियम

यह न्यूयॉर्क में स्थित एक प्रमुख खेल का मैदान हैं |

 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
लेनिन स्टेडियम

यह खबरोवस्क, रूस में स्थित एक प्रमुख खेल का मैदान हैं |

 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
तुन रजाक स्टेडियम

यह एक प्रमुख खेल का मैदान हैं |
 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
मोंटजुक स्टेडियम

यह बार्सिलोना, स्पेन का प्रमुख खेल का मैदान हैं |

 स्थिति 
 प्रमुख आयोजिक खेल 
 दर्शक छमता 
 बाहरी कड़ियाँ

श्रेणी:विश्व के प्रमुख खेल मैदान
मीर तक़ी मीर

ख़ुदा-ए-सुखन मोहम्मद तकी उर्फ मीर तकी "मीर"  (1723 - 20 सितम्बर 1810) उर्दू एवं फ़ारसी भाषा के महान शायर थे। मीर को उर्दू के उस प्रचलन के लिए याद किया जाता है जिसमें फ़ारसी और हिन्दुस्तानी के शब्दों का अच्छा मिश्रण और सामंजस्य हो। अहमद शाह अब्दाली और नादिरशाह के हमलों से कटी-फटी दिल्ली को मीर तक़ी मीर ने अपनी आँखों से देखा था। इस त्रासदी की व्यथा उनकी रचनाओं मे दिखती है। अपनी ग़ज़लों के बारे में एक जगह उन्होने कहा था-

हमको शायर न कहो मीर कि साहिब हमने
दर्दो ग़म कितने किए जमा तो दीवान किया

 जीवन 
इनका जन्म आगरा (अकबरपुर) मे हुआ था। उनका बचपन अपने पिता की देखरेख मे बीता। उनके प्यार और करुणा के जीवन में महत्त्व के प्रति नजरिये का मीर के जीवन पे गहरा प्रभाव पड़ा जिसकी झलक उनके शेरो मे भी देखने को मिलती है | पिता के मरणोपरांत, ११ की वय मे, इनके उपर ३०० रुपयों का कर्ज था और पैतृक सम्पत्ति के नाम पर कुछ किताबें। १७ साल की उम्र में वे दिल्ली आ गए। बादशाह के दरबार में १ रुपया वजीफ़ा मुकर्रर हुआ। इसको लेने के बाद वे वापस आगरा आ गए। १७३९ में फ़ारस के नादिरशाह के भारत पर आक्रमण के दौरान समसामुद्दौला मारे गए और इनका वजीफ़ा बंद हो गया। इन्हें आगरा भी छोड़ना पड़ा और वापस दिल्ली आए। अब दिल्ली उजाड़ थी और कहा जाता है कि नादिर शाह ने अपने मरने की झूठी अफ़वाह पैलाने के बदले में दिल्ली में एक ही दिन में २०-२२००० लोगों को मार दिया था और भयानक लूट मचाई थी।

उस समय शाही दरबार में फ़ारसी शायरी को अधिक महत्व दिया जाता था। मीर तक़ी मीर को उर्दू में शेर कहने का प्रोत्साहन अमरोहा के सैयद सआदत अली ने दिया। २५-२६ साल की उम्र तक ये एक दीवाने शायर के रूप में ख्यात हो गए थे। १७४८ में इन्हें मालवा के सूबेदार के बेटे का मुसाहिब बना दिया गया। लेकिन १७६१ में एक बार फ़िर भारत पर आक्रमण हुआ। इस बार बारी थी अफ़गान सरगना अहमद शाह अब्दाली (दुर्रानी) की। वह नादिर शाह का ही सेनापति था। पानीपत की तीसरी लड़ाई में मराठे हार गए। दिल्ली को फिर बरबादी के दिन देखने पड़े। लेकिन इस बार बरबाद दिल्ली को भी वे अपने सीने से कई दिनों तक लगाए रहे। अहमद शाह अब्दाली के दिल्ली पर हमले के बाद वह अशफ - उद - दुलाह के दरबार मे लखनऊ चले गये। अपनी जिन्दगी के बाकी दिन उन्होने लखनऊ मे ही गुजारे।

“मीर के शि`र का अह्‌वाल कहूं क्‌या ग़ालिब
जिस का दीवान कम अज़-गुल्‌शन-ए कश्‌मीर नही”

 कार्यक्षेत्र और रचना 
मीर की ग़ज़लों के कुल ६ दीवान हैं। इनमें से कई शेर ऐसे हैं जो मीर के हैं या नहीं इस पर विवाद है। इसके अलावा कई शेर या कसीदे ऐसे हैं जो किसी और के संकलन में हैं पर ऐसा मानने वालों की कमी नहीं कि वे मीर के हैं। शेरों (अरबी में अशआर) की संख्या कुल १५००० है। इसके अलावा कुल्लियात-ए-मीर में दर्जनों मसनवियाँ (स्तुतिगान), क़सीदे, वासोख़्त और मर्सिये संकलित हैं।
 संबंधित कड़ियाँ 
 शायर

 बाहरी कड़ियाँ 
 मीर की रचनाएँ कविता कोश में
 दिवान - ए - मीर, देवनागरी, उर्दू और रोमन लिपि मे 
 मीर की जीवनी (अंग्रजी मे)
मीर तक़ी मीर 20 बेहतरीन शायरी 
 मीर तक़ी मीर ग़ज़लें -रुबाई -नज़्म 

श्रेणी:लेखक
श्रेणी:उर्दू शायर
भारतीय शास्त्र में अणु की परिभाषा

अणु के लिये सबसे प्राचीन ग्रन्थ उपनिषदों मे अणुवाद अथवा अणु का उल्लेख कम ही मिलता है, इसी कारण से अणुवाद का उल्लेख वेदान्त सूत्रो मे कम ही मिलता है, क्योंकि उनकी दार्शनिक उदगम भूमि उपनिषद ही है, अणुवाद का उल्लेख सांख्य और योग मे भी नहीं मिलता है, अणुवाद वैशेषिक दर्शन का एक प्रमुख अन्ग है, और न्याय ने भी इसे मान्यता प्रदान की है, जैन धर्म ने इसे स्वीकार किया है, और (अभिधर्म-कोष) की व्याख्या के नौसार आजीविकों ने भी इसको मान्यता दी है। प्रारम्भिक बौद्ध धर्म इससे परिचित नहीं है, (पालि) बौद्ध ग्रन्थों में इसका उल्लेख नहीं हुआ है, किन्तु वैभाषिक एवं सौत्रान्तिक इसको पूर्ण मानने वाले थे, (न्याय-वैशेषिक शास्त्र) के अनुसार प्रथम चार द्रव्य वस्तुओं का सबसे छोटा अन्तिम कण जिसका आगे विभाजन नहीं हो सकता है, अणु (परमाणु) कहलाता है। इसमे गन्ध, स्पर्श, परिमाण, संयोग, गुरुत्व, द्रवत्व, वेग आदि गुण समाये रहते हैं। अत्यन्त सूक्ष्म होने के कारण इसका इन्द्रिय जन्य प्रत्यक्ष नहीं होता है, इसकी सूक्षमता का आभास करने के लिये कुछ स्थूल द्रष्टान्त दिये गये हैं-"जालन्तरगते भानौ यत्सूक्षमं द्र्श्यते रज:, तस्य षष्टितमो भाग: परमाणु: स उच्च्यते, बालाग्रशतस्यभागस्य शतधा कल्पितस्य च", अर्थात-घर के भीतर छिद्रों से आते हुए सूर्य प्रकाश के बीच में उडने वाले कण का साठवां भाग;अथवा रोयें के अन्तिम सिरे का हजारवां भाग परमाणु कहा जाता है, व्यवहारत: वैशेषिकों की शब्दावली में अणु सबसे छोटा आकार कहलाता है, अणुसंयोग से द्वयगुणक, त्रसरेणु, आदि बडे होते चले जाते हैं, जैनमतानुसार आत्मा एवं देश को छोडकर सभी वस्तुयें पुद्गलों से उत्पन्न होती हैं, सभी पुदगलों के परमाणु अथवा अणु होते हैं, प्रत्येक अणु एक प्रदेश या स्थान घेरता है, पुदगल स्थूल या सूक्षम होता है, जब यह सूक्षम रूप मे रहता है, तो अगणित अणु एक स्थूल अणु को घेरे रहते हैं, अणु शाश्वत है, प्रत्येक अणु में एक प्रकार का रस, गन्ध, रूप और दो प्रकार का स्पर्श रहता है, यह विशेषतायें स्थिर नहीं है, और न ही बहुत से अणुओं के लिये निश्चित हैं, दो अथवा अधिक अणु जो चिकनाहट या खुरदरापन के गुण में भिन्न होते है, आपस में मिलकर स्कन्ध बनाते हैं, प्रत्येक वस्तु एक ही प्रकार के अणुसमूह से निर्मित होती है, अणु अपने अन्दर गति का विकास कर सकता है, और यह गति इतनी तीव्र हो सकती है, कि एक क्षण मे वह विश्व के एक छोर से दूसरे छोर तक पहुंच सकती है। बादलों के अन्दर पानी के अणुओं का प्रतिवाद इसका उदाहरण है, अति धनात्मक संवेदना के चलते ही वह ऋनात्मक खोज के लिये चलायमान होने पर पृथ्वी के निकट आकर अपने को पातालित कर शून्य हो जाता है, उसी प्रकार से व्यक्ति विशेष के द्वारा लगातर आकाशीय विद्युत तरंगों को आकर्षित करने के प्रति अपनी जिव्हा और मानसिक गति के द्वारा अथवा शरीर के विभिन्न भागों को लगातार उद्वेलित करके अपनी आन्तरिक शक्तियों को जाग्रुत कर लेता है, और अपने को आश्चर्य व्यक्ति की परिभाषा में गिनती कर देता है। 
 काश्मीर में शैव सम्प्रदाय के शैव आगमों और शिवसूत्रों का दार्शनिक द्रष्टिकोण अद्वैतवादी है, प्रत्यभिज्ञा (मनुष्य की शिव से अभिन्नता का अनवरत ज्ञान) मुक्ति का साधन बतायी गयी है, संसार को केवल माया नहीं समझा गया है, यह शिव का ही शक्ति के द्वारा प्रस्तुत स्वरूप है, सृष्टि के विकास की प्रणाली, सांख्यमत के सद्रश है, किन्तु इसकी कुछ अपनी विशेषतायें है, इस प्रणाली को त्रिक कहते है, क्योंकि यह तीन सिद्धान्तों को व्यक्त करती है, वे सिद्धान्त हैं-शिव, शक्ति, और अणु, अथवा पति, पाश और पशु, अणु का ही नाम पशु है।

श्रेणी:वेद
शान्ति स्वरूप भटनागर

सर शांति स्वरूप भटनागर, OBE, FRS (२१ फरवरी १८९४ – १ जनवरी १९५५) जाने माने भारतीय वैज्ञानिक थे। इनका जन्म शाहपुर (अब पाकिस्तान में) में हुआ था। इनके पिता परमेश्वरी सहाय भटनागर की मृत्यु तब हो गयी थी, जब ये केवल आठ महीने के ही थे। इनका बचपन अपने ननिहाल में ही बीता। इनके नाना एक इंजीनियर थे, जिनसे इन्हें विज्ञान और अभियांत्रिकी में रुचि जागी। इन्हें यांत्रिक खिलौने, इलेक्ट्रानिक बैटरियां और तारयुक्त टेलीफोन बनाने का शौक रहा। इन्हें अपने ननिहाल से कविता का शौक भी मिला और इनका उर्दु एकांकी करामाती प्रतियोगिता में प्रथम स्थान पाया था।

भारत में स्नातकोत्तर डिग्री पूर्ण करने के उपरांत, शोध फ़ैलोशिप पर, ये इंगलैंड गये। इन्होंने युनिवर्सिटी कालेज, लंदन से १९२१ में, रसायन शास्त्र के प्रोफ़ैसर फ़्रेड्रिक जी डोन्नान की देख रेख में, विज्ञान में डाक्टरेट की उपाधि प्राप्त की।शेषाद्रि, p4. भारत लौटने के बाद, उन्हें बनारस हिन्दू विश्वविद्यालय से प्रोफ़ैसर पद हेतु आमंत्रण मिला। सन १९४१ में ब्रिटिश सरकार द्वारा इनकी शोध के लिये, इन्हें नाइटहुड से सम्मानित किया गया। १८ मार्च १९४३ को इन्हें फ़ैलो आफ़ रायल सोसायटी चुना गया। इनके शोध विषय में एमल्ज़न, कोलाय्ड्स और औद्योगिक रसायन शास्त्र थे। परन्तु इनके मूल योगदान चुम्बकीय-रासायनिकी के क्षेत्र में थे। इन्होंने चुम्बकत्व को रासायनिक क्रियाओं को अधिक जानने के लिये औजार के रूप में प्रयोग किया था। इन्होंने प्रो॰ आर.एन.माथुर के साथ भटनागर-माथुर इन्टरफ़ेयरेन्स संतुलन का प्रतिपादन किया था, जिसे बाद में एक ब्रिटिश कम्पनी द्वारा उत्पादन में प्रयोग भी किया गया। इन्होंने एक सुन्दर कुलगीत नामक विश्वविद्यालय गीत की रचना भी की थी। इसका प्रयोग विश्वविद्यालय में कार्यक्रमों के पहले होता आया है।

भारत के प्रधान मंत्री जवाहर लाल नेहरू वैज्ञानिक प्रसार के प्रबल समर्थक थे। १९४७ में, भारतीय स्वतंत्रता के उपरांत, वैज्ञानिक एवं औद्योगिक अनुसंधान परिषद (सीएसआईआर) की स्थापना, श्री भटनागर की अध्यक्षता में की गयी। इन्हें सी.एस.आई.आर का प्रथम महा-निदेशक बनाया गया। इन्हें शोध प्रयोगशालाओं का जनक कहा जाता है व भारत में अनेकों बड़ी रासायनिक प्रयोगशालाओं के स्थापन हेतु स्मरण किया जाता है। इन्होंने भारत में कुल बारह राष्ट्रीय प्रयोगशालाएं स्थापित कीं, जिनमें प्रमुख इस प्रकार से हैं:

 केन्द्रीय खाद्य प्रोसैसिंग प्रौद्योगिकी संस्थान, मैसूर,
 राष्ट्रीय रासायनिकी प्रयोगशाला, पुणे,
 राष्ट्रीय भौतिकी प्रयोगशाला, नई दिल्ली,
 राष्ट्रीय मैटलर्जी प्रयोगशाला, जमशेदपुर,
 केन्द्रीय ईंधन संस्थान, धनबाद, इत्यादि।

इनकी मृत्यु के उपरांत, सी.एस.आई.आर ने कुशल वैज्ञानिकों हेतु, इनके सम्मान में; भटनागर पुरस्कार की शुरुआत की घोषणा की। शांति स्वरूप भटनागर को विज्ञान एवं अभियांत्रिकी क्षेत्र में पद्म भूषण से १९५४ में सम्मानित किया गया। 

 सन्दर्भ 
 

 टिप्पणियां 

 बाहरी कड़ियाँ 
 ट्रिब्यून पर जीवनी
 फ़ोनोटिक्स संस्थान, कोच्चि, की जीवनी
 विश्वविद्यालय गीत (कुलगीत) इनके द्वारा बनारस हिन्दू विश्वविद्यालय हेतु रचा गया

श्रेणी:1894 में जन्मे लोग
श्रेणी:१९५५ में निधन
श्रेणी:भारतीय वैज्ञानिक
श्रेणी:पद्म विभूषण धारक
श्रेणी:बनारस हिन्दू विश्वविद्यालय
श्रेणी:लंडन विश्वविद्यालय
श्रेणी:नाइट्स बैचेलर
श्रेणी:फ़ैलो आफ़ रायल सोसायटी
श्रेणी:कायस्थ
श्रेणी:भटनागर
श्रेणी:१९५४ पद्म भूषण
श्रेणी:हिन्दी विकि डीवीडी परियोजना
प्रगतिशील त्रयी

प्रगतिशील त्रयी स्वातन्त्र्योत्तर हिन्दी साहित्य में मार्क्सवादी विचारधारा-सम्पन्न प्रगतिवादी कवि के रूप में अपनी विशिष्ट पहचान बनाने वाले तीन प्रमुख कवियों नागार्जुन, केदारनाथ अग्रवाल एवं त्रिलोचन के लिए 'वृहत्त्रयी' की तरह प्रयुक्त होने वाला पद है।

स्वतंत्रता के पश्चात् हिन्दी साहित्य में जिन नयी विचारधाराओं का जन्म हुआ उसमें प्रगतिशील विचारधारा प्रमुख थी। नागार्जुन, केदारनाथ अग्रवाल और त्रिलोचन इस विचारधारा के प्रतिनिधि कवि माने जाते हैं। इन तीनों को प्रगतिशील त्रयी के नाम से सम्बोधित किया जाता है।

रेवती रमण के शब्दों में 

वस्तुतः मुक्तिबोध की तरह शमशेर भी प्रगतिशील धारा के सबसे बड़े कवियों में परिगणित हैं;नन्दकिशोर नवल, आधुनिक हिन्दी कविता का इतिहास, भारतीय ज्ञानपीठ, नयी दिल्ली, प्रथम संस्करण-2012, पृष्ठ-330 एवं 384. परंतु कुल मिलाकर इन्हें प्रचलित अर्थ में 'प्रगतिवाद' अथवा 'प्रयोगवाद' के अंतर्गत न रखकर 'नयी कविता' के अंतर्गत रखा और विवेचित किया जाता है।डॉ॰ रामदरश मिश्र, हिंदी साहित्य का बृहत् इतिहास, भाग-१४, संपादक- डॉ॰ हरवंशलाल शर्मा एवं कैलाश चंद्र भाटिया, नागरी प्रचारिणी सभा, काशी, संस्करण-१९७० ई॰, पृष्ठ-१३५.

इन्हें भी देखें

सन्दर्भ

बाहरी कड़ियाँ

श्रेणी:साहित्यिक आंदोलन
श्रेणी:प्रगतिशील कवि
विधा

thumb|विधा
विधा का साधारण अर्थ प्रकार, किस्म, वर्ग या श्रेणी है। यह शब्द विविध प्रकार की रचनाओं को वर्ग या श्रेणी में बांटने से उस विधा के गुणधर्मो को समझने में सुविधा होती है।  वैसे ही है जैसे जीवविज्ञान में जीवों का वर्गीकरण किया जाता है। साहित्य एवं भाषण में विधा शब्द का प्रयोग एक वर्गकारक के रूप में किया जाता है। किन्तु सामान्य रूप से यह किसी भी कला के लिये प्रयुक्त किया जा सकता है। विधाओं की उपविधाएँ भी होती हैं। उदाहरण के लिये हम कहते हैं कि निबन्ध, गद्य की एक विधा है।. 

विधाएँ अस्पष्ट श्रेणीयाँ हैं और इनकी कोई निश्चित सीमा-रेखा नहीं होती। ये समय के साथ कुछ मान्यताओं के आधार पर इनकी पहचान निर्मित हो जाती है।

 साहित्य की विधाएँ 
संस्कृत साहित्य के आचार्यों ने समूचे साहित्य को दृश्य काव्य और श्रव्य काव्य - इन दो भागों में विभाजित किया है।

(1) दृश्य काव्य में नाटक (रूपक और उपरूपक) हैं।

(2) श्रव्यकाव्य में पद्य (कविता या काव्य) और गद्य ये प्रमुख दो साहित्य के भेद हैं।

दृश्यकाव्य का चक्षुओं (आँखों) द्वारा तथा श्रव्यकाव्य का श्रवणेंदि्रय (कानों) द्वारा रसास्वादन किया जाता है। संस्कृत साहित्य के समान ही हिन्दी साहित्य में भी नाटक (अनेकांकी एकांकी, रेडियोरूपक आदि) तथा पद्य (महाकाव्य, खण्डकाव्य, मुक्तक, तुकान्त, अतुकान्त आदि) और गद्य की अनेक विधायें : लघुकथा, कहानी, उपन्यास, व्यंग्य, यात्र वृत्तान्त, निबन्ध, संस्मरण, रेखाचित्र, रिपोर्ताज, डायरी, गद्यकाव्य आलोचना तथा समीक्षा आदि हैं। इन सभी विधाओं में सृजनात्मक तथा विचारात्मक साहित्य दीर्घकाल से निरंतर विद्वानों द्वारा लिखा जा रहा है।

प्रमुख साहित्यिक विधाएँ हैं-
 कविता
 लघुकथा
 कहानी
 उपन्यास
 एकांकी
 नाटक
 प्रहसन (कामेडी)
 निबन्ध
 आलोचना
 रिपोर्ताज
 डायरी लेखन
 जीवनी
 आत्मकथा
 संस्मरण
 गल्प (फिक्शन)
 विज्ञान कथा (साइंस फिक्शन)
 व्यंग्य
 रेखाचित्र
 पुस्तक-समीक्षा या पर्यालोचन
 साक्षात्कार

 ललित कला की विधाएँ 
 चित्रकला (पेंटिंग)
 फोटोग्राफी

 चलचित्र की विधाएं 
 वॅस्टर्न

 कम्प्यूटर खेल की विधाएँ 
 क्रिया
 सिमुलेशन
 रणनीति (स्ट्रेटेजी)
 साहसिक यात्रा (ऐडवेंचर)

 बाहरी कड़ियाँ 
 साहित्य विधाओं की प्रकृति (गूगल पुस्तक ; लेखक - देवीशंकर अवस्थी)
 Helping Children Understand Literary Genres
 Genres of film at the Internet Movie Database
 An Introduction to Genre Theory by Daniel Chandler

श्रेणी:साहित्य
*
पृथ्वी नारायण शाह

right|thumb|300px|गोरखा दरबार
पृथ्वी नारायण शाह (1722 - 1775) एक गोरखाली राजा थे जिन्होंने विभिन्न ५४ राज्यमें बटे राज्य का पुन एकीकरण करके नेपाल अधिराज्यकी स्थापना किया था। 

उनका जन्म गोरखाली राजाओंके शाह वंश में हुआ । उनके पिता गोरखा राज्य के राजा नरभूपाल शाह और माता पाल्पा की राजकुमारी कौशल्यावती देवी थि । उन्होंने सन् १७९९ में राज्यारोहण किया ।

 परिचय 
पृथ्वीनारायण शाह, राजा नरभूपाल शाह व रानी कौसल्यावती के बेटे थे जो गोरखा नामक एक छोटे से राज्य के शासक थे। उनका जन्म बि सं १७७९ मे हुआ था, उन्हे बीस वर्ष की उम्र में बि सं १७९९ मे गोरखा का राजा बनाया गया था। 

पृथ्वीनारायण शाह नाथ संप्रदाय के उन्नायक, हिन्दी के सुपरिचित कवि, उत्तर भारत में हिन्दू संस्कृति एवं धर्म के महान् रक्षक योगी गोरखनाथ के बड़े भक्त ही नहीं, वरन् स्वयं हिन्दी के अच्छे कवि भी थे। उनके भजन अभी भी रेडियो नेपाल से प्राय: सुनाई पड़ते हैं। उदाहरण के लिए उनका एक भजन यहाँ प्रस्तुत है-
बाबा गोरखनाथ सेवक सुख दाये, भजहुँ तो मन लाये।बाबा चेला चतुर मछिन्द्रनाथ को, अधबधु रूप बनाये।।
शिव में अंश शिवासन कावे, सिद्धि महा बनि आये।। बाबा 1 ।।सिंधिनाद जटाकुवरि, तुम्बी बगल दबाये।।
समरथन बांध बघम्बर बैठे, तिनिहि लोक वरदाये।। 2 ।। बाबा ।।मुन्द्रा कान में अति सोभिते, गेरूवा वस्त्र लगाये।
गलैमाल कद्राच्छे सेली, तन में भसम चढ़ाये।। 3 ।। बाबा ।।अगम कथा गोरखनाथ कि महिमा पार न पाये।।
नरभूपाल साह जिउको नन्दन पृथ्वीनारायण गाये।। 4 ।।बाबा गोरखनाथ सेवक सुख दाये, भजहुँ तो मन भाये।।

इन्हें भी देखें
नेपाल का इतिहास
अंग्रेज-नेपाल युद्ध
सुगौली संधि
मल्ल राजवंश

 बाहरी कड़ियाँ
नेपाल में राजशाही और शाहवंश का इतिहास

श्रेणी:विशाल नेपाल
श्रेणी:नेपाल का एकीकरण
श्रेणी:नेपाल के ऐतिहासिक व्यक्तित्व
श्रेणी:नेपाल के शासक
श्रेणी:शाह वंश
श्रेणी:नेपाल की राष्ट्रीय विभूतियाँ
मिखाइल कलाशनिकोव

thumb|मिखाइल कलाशनिकोव
200px|thumb|
मिखाइल कलाशनिकोव (रूसी में Михаи́л Тимофе́евич Кала́шников, Mihail Timofeevič Kalašnikov) रूस के प्रसिद्ध हथियार शिल्पी थे। इनको आधुनिक काल का युद्ध देवता भी माना जाता था। उन्होंने कभी किसी युद्ध में भाग नहीं लिया लेकिन उन्हें महाघातक हथियार एके47 अस्सौल्ट राईफ़िल के विकास के लिए जाना जाता है।कलाश्निकोव का जन्म रूस के वर्तमान अल्ताई क्राय में कुर्या गांव में हुआ था, जो कि अलेक्सांद्रा फ्रोलोव्ना कलाश्निकोवा (नी कावेरिना) और टिमोफी अलेक्जेंड्रोविच कलाश्निकोव के 19 बच्चों में से सत्रहवें बच्चे के रूप में थे, जो किसान थे।  1930 में, उनके पिता और उनके परिवार के अधिकांश लोगों की संपत्ति जब्त कर ली गई थी और उन्हें टॉम्स्क ओब्लास्ट के निज़न्या मोखोवाया गांव में कुलक के रूप में निर्वासित कर दिया गया था।  अपनी युवावस्था में, मिखाइल विभिन्न बीमारियों से पीड़ित था और छह साल की उम्र में मृत्यु के कगार पर था।  वे सभी प्रकार की मशीनरी से आकर्षित थे, लेकिन उन्होंने कवि बनने का सपना देखते हुए कविता भी लिखी।  उन्होंने छह किताबें लिखीं और जीवन भर कविता लिखना जारी रखा।  टॉम्स्क ओब्लास्ट में निर्वासन के बाद, उनके परिवार को शिकार के साथ खेती को जोड़ना पड़ा, और इस प्रकार मिखाइल अक्सर अपने किशोरावस्था में अपने पिता की राइफल का इस्तेमाल करते थे।  कलाश्निकोव ने अपने 90 के दशक में शिकार करना जारी रखा।

 सातवीं कक्षा पूरी करने के बाद, मिखाइल, अपने सौतेले पिता की अनुमति से, अपने परिवार को छोड़ कर लगभग 1,000 किमी लंबी पैदल यात्रा करते हुए, कुर्या लौट आया।  कुर्या में, उन्हें एक ट्रैक्टर स्टेशन पर मैकेनिक की नौकरी मिली।  कारखाने के भीतर एक पार्टी आयोजक ने उस व्यक्ति की निपुणता को देखा और उसे पास के हथियार डिजाइन ब्यूरो में काम करने के लिए एक निर्देश (नैप्रवलेनी) जारी किया, जहां उसे राइफलों में फिट स्टॉक के परीक्षक के रूप में नियुक्त किया गया था।  1938 में, उन्हें लाल सेना में भर्ती कराया गया था।  अपने छोटे आकार और इंजीनियरिंग कौशल के कारण उन्हें एक टैंक मैकेनिक के रूप में नियुक्त किया गया था, और बाद में एक टैंक कमांडर बन गए।  प्रशिक्षण के दौरान, उन्होंने अपना पहला आविष्कार किया, जिसमें न केवल टैंक, बल्कि छोटे हथियार भी शामिल थे, और व्यक्तिगत रूप से जॉर्जी ज़ुकोव द्वारा कलाई घड़ी से सम्मानित किया गया था।  कलाश्निकोव ने जून 1941 में ब्रॉडी की लड़ाई के बाद रेजिमेंट के पीछे हटने से पहले स्ट्री में तैनात 24वें टैंक रेजिमेंट, 108वें टैंक डिवीजन के टी-34 में सेवा की। वह अक्टूबर 1941 में ब्रांस्क की लड़ाई में युद्ध में घायल हो गया और अप्रैल 1942 तक अस्पताल में भर्ती रहा।  .अस्पताल में रहने के अंतिम कुछ महीनों में, उन्होंने कुछ साथी सैनिकों को अपनी वर्तमान राइफलों पर विलाप करते हुए सुना, जो विश्वसनीयता के मुद्दों से ग्रस्त थे, जैसे कि जैमिंग।  जैसे ही उन्होंने सोवियत सैनिकों की शिकायतों को सुनना जारी रखा, जैसे ही उन्हें छुट्टी दी गई, वह काम पर चले गए जो प्रसिद्ध एके -47 असॉल्ट राइफल बन जाएगा।

 सन्दर्भ 

श्रेणी:हथियार
श्रेणी:रूस के प्रसिद्ध व्यक्ति
श्रेणी:२०१३ में निधन
अजमेर शरीफ़

250px|thumb|सन् १८९३ में खिंचा दरगाह शरीफ़ का चित्र
अजमेर शरीफ़ या दरगाह अजमेर शरीफ़ भारत के राजस्थान राज्य के अजमेर नगर में स्थित प्रसिद्ध सूफ़ी मोइनुद्दीन चिश्ती ख्वाजा गरीब नवाज(११४१ - १२३६ ई॰) की दरगाह है, जिसमें उनका मकबरा स्थित है।

 दरगाह 
अजमेर दरगाह का निर्माण इल्तूतमिश ने  प्रारम्भ करवाया तथा हुमायूं के काल में निर्माण पुरा हुआ | अजमेर शरीफ़ का मुख्य द्वार निज़ाम गेट कहलाता है क्योंकि इसका निर्माण १९११ में हैदराबाद स्टेट के उस समय के निज़ाम, मीर उस्मान अली ख़ाँ ने करवाया था।Nizam Gate Dargah Sharif Ajmer , Gharibnawaz.net उसके बाद मुग़ल सम्राट शाह जहाँ द्वारा खड़ा किया गया शाहजहानी दरवाज़ा आता है। अंत में सुल्तान महमूद ख़िल्जी द्वारा बनवाया गया बुलन्द दरवाज़ा आता है, जिसपर हर वर्ष ख़्वाजा चिश्ती के उर्स के अवसर पर झंडा चढ़ाकर समारोह आरम्भ किया जाता है। ध्यान रहे कि यह दरवाज़ा फ़तेहपुर सीकरी के क़िले के बुलन्द दरवाज़े से बिलकुल भिन्न है। सन् २०१५ में ख़्वाजा चिश्ती का ८००वाँ उर्स मनाया गया था। अकबर अजमेर14 बार आया था और 18 गांव दिए। यहाॅ प्रतवर्ष उर्स का उद्घाटन भिलवाडा का गौरी परिवार करता है | 

 मक़बरा ख़्वाजा हुसैन अजमेरी 
ख्वाजा हुसैन चिश्ती अजमेरी اُردُو :- خواجه حسین English :- Khwaja Husain Ajmeri आपको शैख़ हुसैन अजमेरी और मौलाना हुसैन अजमेरी, ख्वाजा हुसैन चिश्ती के नाम से भी जाना जाता है, ख्वाजा हुसैन अजमेरी ख़्वाजा मोईनुद्दीन हसन चिश्ती के वंशज ( पोते ) है आपके पिता का नाम ख़्वाजा मोईनुद्दीन सालिस था तथा आप तीन भाई थे ख़्वाजा हुसैन अजमेरी, ख़्वाजा हसन और ख़्वाजा अबुल ख़ैर, ख्वाजा अबुल ख़ैर के वंशज अजमेर सहित देश विदेश में मौजूद हैं, बादशाह अकबर के अजमेर आने से पहले से ख़्वाजा हुसैन अजमेरी अजमेर दरगाह के सज्जादानशीन व मुतवल्ली प्राचीन पारिवारिक रस्मों के अनुसार चले आ रहे थे, दरगाह ख़्वाजा साहब अजमेर में प्रतिदिन जो रौशनी की दुआ पढ़ी जाती है वह दुआ ख़्वाजा हुसैन अजमेरी द्वारा लिखी गई थी। आपका विशाल 1029 हिजरी में हुआ। यही तारीख़ मालूम हो सकी। गुम्बद की तामीर बादशाह शाहजहाँ के दौर में 1047 में हुई।
अंगूठाकार|मक़बरा ख़्वाजा हुसैन अजमेरी औलाद (वंशज) ख़्वाजा मोईनुद्दीन हसन चिश्ती रहमतुल्लाह अलैह, अजमेर शरीफ शाहजहानी मस्जिद के पीछे

इन्हें भी देखें
 अजमेर
 दरगाह
 मोइनुद्दीन चिश्ती
 ख़्वाजा हुसैन अजमेरी

सन्दर्भ

श्रेणी:भारत की दरगाहें
श्रेणी:दरगाहें
श्रेणी:अजमेर के दर्शनीय स्थल
सम्भल

सम्भल (Sambhal) भारत के उत्तर प्रदेश राज्य के सम्भल ज़िले में स्थित एक नगर है। यह संभल लोक सभा निर्वाचन क्षेत्र के अन्तर्गत आता है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 धार्मिक मान्यता 
सतयुग में इस स्थान का नाम सत्यव्रत था, त्रेता में महदगिरि, द्वापर में पिंगल और कलयुग में सम्भल है। इसमे ६८ तीर्थ और १९ कूप हैं यहां एक अति विशाल प्राचीन मन्दिर है, इसके अतिरिक्त तीन मुख्य शिवलिंग है, पूर्व में चन्द्रशेखर, उत्तर में भुबनेश्वर और दक्षिण में सम्भलेश्वर हैं। प्रतिवर्ष कार्तिक शुक्ल चतुर्थी और पंचमी को यहाँ मेला लगता है और यात्री इसकी परिक्रमा करते हैं। यह कृषि उत्पादों का व्यावसायिक केंद्र भी है। टॉलमी द्वारा उल्लिखित संबकल को संभल से समीकृत किया जाता है। यहाँ ऐसी पौराणिक मान्यता है कि कलियुग में कल्कि अवतार शंबल नामक ग्राम में होगा। लोक मान्यता में सम्भल को ही शंबल माना जाता है। सम्भल में रेलवे स्टेशन पर मुग़ल सम्राट बाबर द्वारा बनवाई गई "बाबरी मस्जिद" भी है।

 इतिहास 
सम्भल एक पुराना उपनिवेश है जो मुस्लिम शासन के समय भी महत्वपूर्ण था व सिकंदर लोदी की १५वीं सदी के अंत व १६वीं सदी के शुरू में प्रांतीय राजधानियों में से एक था। यह प्राचीन शहर एक समय महान चौहान सम्राट पृथ्वीराज चौहान की राजधानी भी था व संभवतः यह वहीं है जहाँ वह अफगानियों द्वारा द्वितीय युद्घ में मारे गए। "मकान टूटे लोग झूठे" के लिए भी इसे जाना जाता है लेकिन इसका वास्तविकता से कोई लेना देना नहीं है। कुछ निवासियों के द्वारा इसका वर्तमान में सत्य होने का दावा किया जाता है। १९९१ की जनगणना में सम्भल को पूरे देश में न्यूनतम साक्षरता वाला पाया गया था। लेकिन समय के साथ स्थितियों में सुधार आया है।

मध्यकाल में सम्भल का सामरिक महत्त्व बढ़ गया, क्योंकि यह आगरा व दिल्ली के निकट है। सम्भल की जागीर बाबर के आक्रमण के समय अफ़गान सरदारों के हाथ में थी। बाबर ने हुमायूँ को संभल की जागीर दी लेकिन वहाँ वह बीमार हो गया, अतः आगरा लाया गया। इस प्रकार बाबर के बाद हुमायूँ ने साम्राज्य को भाइयों में बाँट दिया और सम्भल अस्करी को मिला। शेरशाह सूरी ने हुमायूँ सूरी को खदेड़ दिया और अपने दामाद मुबारिज़ ख़ाँ को सम्भल की जागीर दी। अब्बास ख़ाँ शेरवानी के अनुसार बाबर के सेनापतियों ने यहाँ कई मन्दिरों को तोड़ा था और जैन मूर्तियों का खण्डन किया था।

 इन्हें भी देखें 
 सम्भल ज़िला
 बहजोई
 संभल लोक सभा निर्वाचन क्षेत्र

 सन्दर्भ 

श्रेणी:सम्भल ज़िला
श्रेणी:उत्तर प्रदेश के नगर
श्रेणी:सम्भल ज़िले के नगर
*
संकिशा

संकिशा अथवा संकिसा भारतवर्ष के उत्तर प्रदेश राज्य के फ़र्रूख़ाबाद जिले के पखना रेलवे स्टेशन से सात मील दूर काली नदी के तट पर, बौद्ध-धर्म स्थान है। इसका प्राचीन नाम संकाश्य है। कहते हैं बुद्ध भगवान स्वर्ग से उतर कर यहीं पर आये थे। जन भी इसे अपना तीर्थ स्थान मानते है। यह तेरहवें तीर्थंकर विमलनाथजी का कैवल्यज्ञान स्थान माना जाता है। यह शाक्य वंशी राजा शुद्धोधन का राजधानी नगर है भगवान बुद्ध की माँ ने संकिसा में सफ़ेद हाथी के रूप में गर्भ प्रवेश का सपना देखा था। गर्भ में प्रवेश का प्रतीक राजा अशोक द्वारा बनवाया गया गजस्तंभ अभी बना हुआ है। शाक्य भिक्षु बुद्ध के गर्भ में प्रवेश को ही बुद्ध का जन्म मानते थे। 

वर्तमान संकिशा एक टीले पर बसा छोटा सा गाँव है। टीला बहुत दूर तक फैला हुआ है, और 'किला' कहलाता है। किले के भीतर ईंटों के ढेर पर बिसहरी देवी का मन्दिर है, जिसे सनातन धर्म के लोगों द्वारा बनाया गया है। यहां पर सम्राट अशोक के द्वारा बनवाया गया एक स्तूप था जो कि अब एक ईंटों का ढेर बन गया है। भारतीय पुरातत्व सर्वेक्षण के द्वारा भी इसे बौद्ध स्थान ही माना गया है। इस स्थान पर किसी भी प्रकार की खुदाई या ईमारत नहीं बना सकते हैं। पास ही अशोक स्तम्भ का शीर्ष है, जिस पर हाथी की मूर्ति निर्मित है। आताताइयों ने हाथी की सूंड को तोड़ डाला है।

उत्तर प्रदेश के फ़र्रुख़ाबाद के निकट स्थित आधुनिक संकिसा ग्राम को ही प्राचीन संकिसा माना जाता है। कनिंघम ने अपनी कृति 'द एनशॅंट जिऑग्राफी ऑफ़ इण्डिया' में संकिसा का विस्तार से वर्णन किया है। संकिसा का उल्लेख महाभारत में किया गया है।

उस समय यह नगर पांचाल की राजधानी कांपिल्य से अधिक दूर नहीं था। महाजनपद युग में संकिसा पांचाल जनपद का प्रसिद्ध नगर था। बौद्ध अनुश्रुति के अनुसार यह वही स्थान है, जहाँ बुद्ध, इन्द्र एवं ब्रह्मा सहित स्वर्ण अथवा रत्न की सीढ़ियों से त्रयस्तृन्सा स्वर्ग से पृथ्वी पर आये थे। इस प्रकार गौतम बुद्ध के समय में भी यह एक ख्याति प्राप्त नगर था।

महात्मा बुद्ध का आगमन
right|thumb|300px|संकिशा में त्रायस्तिंश स्वर्ग से महात्मा बुद्ध के अवतरण का दृष्य
इसी नगर में महात्मा बुद्ध ने अपने प्रिय शिष्य आनन्द के कहने पर यहाँ आये व संघ में स्त्रियों की प्रवृज्या पर लगायी गयी रोक को तोड़ा था और भिक्षुणी उत्पलवर्णा को दीक्षा देकर बौद्ध संघ का द्वार स्त्रियों के लिए खोल दिया गया था। बौद्ध ग्रंथों में इस नगर की गणना उस समय के बीस प्रमुख नगरों में की गयी है। प्राचीनकाल में यह नगर निश्चय ही काफ़ी बड़ा रहा होगा, क्योंकि इसकी नगर भित्ति के अवशेष, जो आज भी हैं, लगभग चार मील (लगभग 6.4 कि.मी.) की परिधि में हैं। चीनी यात्री फाह्यान पाँचवीं शताब्दी के पहले दशक में यहाँ मथुरा से चलकर आया था और यहाँ से कान्यकुब्ज, श्रावस्ती आदि स्थानों पर गया था। उसने संकिसा का उल्लेख सेंग-क्यि-शी नाम से किया है। उसने यहाँ हीनयान और महायान सम्प्रदायों के एक हजार भिक्षुओं को देखा था। कनिंघम को यहाँ से स्कन्दगुप्त का एक चाँदी का सिक्का मिला था।

विशाल सिंह स्तंभ प्रतिमा
सातवीं शताब्दी में युवानच्वांग ने यहाँ 70 फुट ऊँचाई स्तम्भ देखा था, जिसे सम्राट अशोक ने बनवाया था। उस समय भी इतना चमकदार था कि जल से भीगा-सा जान पड़ता था। स्तम्भ के शीर्ष पर विशाल सिंह प्रतिमा थी। उसने अपने विवरण में इस विचित्र तथ्य का उल्लेख किया है कि यहाँ के विशाल मठ के समीप निवास करने वाले भिक्षुओं की संख्या कई हज़ार थी।

इन्हें भी देखें
 अभिधम्म दिवस
 त्रायस्तिंश
 विमलनाथ
 संकिसा बसंतपुर, फर्रूखाबाद - वर्तमान गाँव।

श्रेणी:पवित्र शहर
श्रेणी:बौद्ध तीर्थ स्थल
श्रेणी:प्राचीन भारत के नगर
लामा

thumb|एक युवा बौद्ध लामा
तिब्बत के बौध साधु या धर्म गुरु को लामा कहा जाता है। उनकी कई कोटियाँ होती है। नीचे से लेकर ऊपर तक जैसे दलाई लामा, पंचेन लामा, कर्मापा लामा आदि।

 इन्हें भी देखें 
 लामा (पशु)

श्रेणी:तिब्बत में धर्म
श्रेणी:धार्मिक नेता
पंचेन लामा

right|thumb|300px|प्रथम पंचेम लामा (खेद्रुप गेलेक पेलजांग)
right|thumb|300px|दसवें पंचेन लामा (१९५९ में)
पंचेन लामा  दलाई लामा के बाद तिब्बत के दूसरे सबसे प्रभावशाली धर्म गुरु हैं। ये चीन सरकार द्वारा निर्वासित नहीं किए गए हैं। इसलिए ये तिब्बत में ही रहते हैं।

इतिहास
तिब्बत के बौद्ध लोग पुनर्जन्म तथा अवतार में विश्वास रखते हैं।  जब सन १९८९ में तिब्बती बौद्ध धर्म के दूसरे सबसे अहम व्यक्ति पंचेम लामा की संदिग्ध परिस्थितियों में मृत्यु हो गई (कुछ लोगों का मानना है कि चीन सरकार ने उन्हें ज़हर दिलवाया था) तो उनका अवतार जल्द ही होने की आशा व्यक्त की गयी।

14 मई 1995 को तिब्बती बौद्ध धर्म के प्रमुख दलाई लामा ने एन पंचेन लामा को पहचाने जाने की घोषणा की। छह साल के गेझुन चोएक्यी न्यीमा को पंचेन लामा का अवतार घोषित किया गया। वे तिब्बत के नाक्शु शहर के एक डॉक्टर और नर्स के पुत्र थे। 17 मई 1995 को चीन ने उन्हें अपने नियंत्रण में लिया और तब से ही उन्हें लोगों की नज़र से दूर रखा गया। एक बार एक अधिकारी ने साउथ चाइना मोर्निंग पोस्ट को बताया था कि वो उत्तरी चीन के गानझू में रह रहे हैं। कुछ लोगों का विचार यह भी है कि उन्हें या तो बीजिंग में या उसके आसपास रखा गया है।

अक्तूबर 2000 में तत्कालीन ब्रितानी विदेश मंत्री रॉबिन कुक ने संसद की सेलेक्ट समिति को बताया था, “हर बार जब हमने गेझुन चोएक्यी न्यीमा का सवाल उठाया…हमें चीन की सरकार ने ये भरोसा दिया कि उनकी सेहत अच्छी है और उनकी अच्छे से देखभाल की जा रही है और उनके परिजन अंतर्राष्ट्रीय हस्तक्षेप नहीं चाहते हैं।”

पंचेन लामा का महत्व
दलाई लामा की ही तरह पंचेन लामा को भी बुद्ध के ही एक रूप का अवतार माना जाता है। पंचेन लामा को अमिताभ का अवतार माना जाता है जो बुद्ध के असीम प्रकाश वाले दैवीय स्वरूप हैं। जबकि दलाई लामा उनके अवलोकीतेश्वर स्वरूप के अवतार माने जाते हैं। अवलोकीतेश्वर को करुणा का बुद्ध माना जाता है।

पारंपरिक रूप से, एक रूप दूसरे स्वरूप का गुरू है और दूसरे के अवतार की पहचान में अहम भूमिका निभाता है। पंचेन लामा की उम्र और दलाई लामा की उम्र में पचास से अधिक साल का अंतर है, ऐसे में जब दलाई लामा के अवतार की खोज होगी तो ये काम पंचेन लामा ही करेंगे।

 सहायक एवं संदर्भ स्रोत 

सन्दर्भ

बाहरी कड़ियाँ
चीन के क़ब्ज़े में 24 साल से क़ैद पंचेन लामा क्या ऐसे दिखते होंगे?

श्रेणी:आधार
श्रेणी:बौद्ध धर्मगुरू
श्रेणी:तिब्बती बौद्ध धर्म
श्रेणी:तिब्बती बौद्ध
श्रेणी:बौद्ध भिक्षु
श्रेणी:लामा
दिल्ली के शिक्षा संस्थानों की सूची

यह दिल्ली में स्थित शिक्षण संस्थानों की सूची है। 
 दिल्ली के विद्यालय 
 केन्द्रीय विद्यालय
 दिल्ली पब्लिक स्कूल
 आर्मी पब्लिक स्कूल
 सरदार पटेल विद्यालय
 एयर फोर्स स्कूल
 नगर निगम विद्यालय

 शिक्षा निदेशालय द्वारा संचालित दिल्ली के विद्यालय 
 राजकीय बालक सीनियर सेकेंडरी स्कूल वेस्टविनोद नगर, दिल्ली
 राजकीय बालक सीनियर सेकेंडरी स्कूल न्यू अशोक नगर, दिल्ली
 राजकीय सर्वोदय को एड सीनियर सेकेंडरी स्कूल आनन्द विहार, दिल्ली
 राजकीय बालक सीनियर सेकेंडरी स्कूल भजनपुरा, दिल्ली

 विश्वविद्यालय 
 अखिल भारतीय आर्युविज्ञान संस्थान
 दिल्ली विश्वविद्यालय
 गुरु गोविंद सिंह इन्द्रप्रस्थ विश्वविद्यालय (जो इन्द्रप्रस्थ यूनिवर्सिटी नाम से भी जानी जाती है)
 भारतीय प्रौद्योगिकी संस्थान, दिल्ली (जो आई आई टी के नाम से भी जाना जाता है)
 अखिल भारतीय जनसंचार संस्थान
 जवाहरलाल नेहरू विश्वविद्यालय
 जामिया हमदर्द विश्वविद्यालय
 जामिया मीलिया इस्लामिया
 स्कूल ऑफ प्लानिंग ऐंड आर्किटेक्चर
 ललित कला अकादमी
 इन्दिरा गांधी राष्ट्रीय मुक्त विश्वविद्यालय
 इन्स्टीट्यूट ऑफ चार्टर्ड एकाउन्टेन्ट्स ऑफ इन्डिया
 टेरी - ऊर्जा और संसाधन संस्थान

 स्नातक महाविद्यालय 
 एपीजे एड्यूकेशन सोसायटी
 राजकीय अभियांत्रिकी महाविद्यालय
 दिल्ली अभियांत्रिकी महाविद्यालय
 गार्गी महाविद्यालय
 हंसराज महाविद्यालय(आधिकारिक जालस्थल)
 हिन्दू महाविद्यालय
 कमला नेहरू महाविद्यालय(आधिकारिक जालस्थल)
 किरोड़ीमल महाविद्यालय
 मिरांडा हाउस (आधिकारिक जालस्थल)
 रामजस महाविद्यालय
 आर के फिल्म्स ऐंड मीडिया अकादमी
 आर के कालेज ऑफ सिस्टम्स ऐंड मैनेजमेंट
 सेंट स्टीफेन्स महाविद्यालय
 शहीद सुखदेव व्यवसायिक अध्यन महाविद्यालय
 श्री वेंकटेश्वर महाविद्यालय
 इंदिरा गाँधी राष्ट्रीय मुक्त विश्वविद्यालय
 भारतीय चार्टड लेखाकार संस्थान
 नेताजी सुभाष प्रौद्योगिकी संथान (आधिकारिक जालस्थल)
 नॉर्थरन इंडिया इंजीनियरिंग कॉलेज (आधिकारिक जालस्थल)
हेरिटेज इंस्टिट्यूट ऑफ़ मैनेजमेंट एंड कम्युनिकेशन  

 स्कूल 
 केन्द्रीय विद्यालय आईएनए कालोनी, नयी दिल्ली
 एयरफोर्स स्कूल (सुब्रतो पार्क)
 एयरफोर्स बालभारती स्कूल 
 अमेरिकन एंबेसी स्कूल
 एमीटी इन्टरनेशनल स्कूल
 एपीजे पब्लिक स्कूल 
 आर्मी पब्लिक स्कूल
 आदर्श शिक्षा निकेतन स्कूल
 भारती पब्लिक स्कूल
 बालभारती पब्लिक स्कूल
 ब्लूबेल्स स्कूल
 ब्रिटिश स्कूल
 कैम्ब्रिज स्कूल
 कार्मेल कान्वेन्ट स्कूल
 चिन्मया विद्यालय (आधिकारिक जालस्थल)
 कान्वेन्ट ऑफ जीसस ऐंड मेरी (आधिकारिक जालस्थल)
 सीआरपीएफ पब्लिक स्कूल
 दरबारीलाल डीएवी माडल स्कूल
 डीएवी पब्लिक स्कूल
 दिल्ली पब्लिक स्कूल, आरके पुरम (आधिकारिक जालस्थल)
 दिल्ली पब्लिक स्कूल, वसंतकुंज (आधिकारिक जालस्थल)
 दिल्ली पब्लिक स्कूल, द्वारका (आधिकारिक जालस्थल)
डान बास्को स्कूल (आधिकारिक जालस्थल)
 दून पब्लिक स्कूल
 दिल्ली तमिल अशोसिएशन सिनीयर सेकेंडरी स्कूल
 फेथ अकैडमी
जीडी गोयंका पब्लिक स्कूल
 जर्मन स्कूल
 गुरु हरकिशन पब्लिक स्कूल
 हैप्पी स्कू्ल, दरियागंज
 हंसराज माडल स्कूल
केन्द्रीय विद्यालय
लुडलो कासल स्कूल
मानवस्थली स्कूल
 मान पब्लिक स्कूल, (आधिकारिक जालस्थल)

 प्री-स्कूल 
 शैमरॉक प्रीस्कूल

 बाहरी कड़ियाँ 
 दिल्ली पब्लिक स्कूल सोसायटी

श्रेणी:दिल्ली
श्रेणी:शिक्षण संस्थान
चक्रव्यूह

thumb|right|200px|चक्रव्यूह
चक्रव्यूह या पद्मव्यूह हिंदू युद्ध शास्त्रों मे वर्णित अनेक व्यूहों (सैन्य-संरचना) में से एक है।

पृष्ठभूमि
चक्रव्यूह एक बहु-स्तरीय रक्षात्मक सैन्य संरचना है जो ऊपर से देंखने पर चक्र या पद्म की भाँति प्रतीत होती है इसके हर द्वार की रक्षा एक महारथी योध्दा करता है। इस व्यूह का प्रयोग महाभारत में कौरवो के प्रधान सेनापति द्रोणाचार्य द्वारा धर्मराज युधिष्ठिर को बंदी बनाने हेतु हुआ था।

अभिमन्यु और चक्रव्यूह
thumb|कौरव सेना से युद्ध करते हुए अभिमन्यु
इसके भेदन का ज्ञान पांडव पक्ष में केवल अर्जुन, कृष्ण, प्रद्युम्न व अभिमन्यु को ही था, परंतु इसकी रचना के अवसर पर वहाँ केवल अभिमन्यु ही मौजूद था। अभिमन्यु ने यह ज्ञान अपनी माँ के गर्भ में ही प्राप्त कर लिया था किंतु वह इससे निकलने मार्ग नही जान पाया था। अत: जब युध्द में अभिमन्यु ने इसमें प्रवेश किया तो उसने छ: द्वार को तोड़ दिया लेकिन सातवें द्वार पर कौरव पक्ष के सभी महारथियों ने धर्मविरूध्द मिलकर उसका वध कर दिया।

श्रेणी:महाभारत
श्रेणी:हथियार
श्रेणी:पौराणिक कथाएँ
श्रेणी:महाभारत के पात्र
श्रेणी:महाभारत के पात्र
अनिरुद्ध

अंगूठाकार|ऊषा के सपने में अनिरुद्ध
अनिरुद्ध वृष्णिवंशीय कृष्ण के पोता और प्रद्युम्न के पुत्र। इनके रूप पर मोहित होकर असुरों की राजकुमारी उषा, जो बाण की कन्या थी, इन्हें अपनी राजधानी शेणितपुर उठा ले गए। कृष्ण ओर बलराम बाण को युद्ध में परास्त कर अनिरुद्ध को उषा सहित द्वारका ले लाए।

श्रेणी:महाभारत के पात्र
निंजा

thumb|Drawing of the archetypical ninja, from a series of sketches (Hokusai manga) by Hokusai. Woodblock print on paper. Volume six, 1817.

निंजा (忍者) या शिनोबी (忍び) मध्यकालीन जापान के उन योद्धाओं को कहा जाता था जो पैसे के लिए हत्या, अपहरण, लूट मार, जासूसी, अंगरक्षक का काम आदि करते थे|निंजा अपने अंधेरे में घात लगाकर हमला करने और युद्ध कला के लिए विश्वभर में प्रसिद्ध है|Ratti & Westbrook 1991, p. 325 सेंगोकू काल या युद्धरत राज्यों के काल में जो १५वी शताब्दी में शुरू हुआ था उसमे गुप्तचरों की नियुक्ति शुरू हुई थी जो की निंजा हुआ करते थे, शायद १४वी सदी में निंजा अस्तित्व में आये हो|Crowdy 2006, p. 50 

सेंगोकू काल में जापान में अशांति थी और तब २ निंजा गाँव इगा और कोगा का उदय हुआ जिन्होंने निंजा कला सिखाना शुरू किया, यह गाँव पैसे के बदले अपने निंजा तय किये गए कामो के लिए देते थे|

१७वी सदी में जब तोकुगावा शासको ने पुरे जापान का एकाकीकरण किया तब निंजा धीरे धीरे गायब होने लगे| इसके बाद निंजा जापान और पश्चिमी देशो के लिए जादुई शक्ति वाला एक काल्पनिक किरदार बन गया|

 शब्द-व्युपत्ति 
निंजा शब्द का काफी कम उपयोग किया है जापानी लेखो में, इसके बजाये शिनोबी शब्द अधिक उपयोग हुआ है| शिनोबी का अर्थ है चुराना| शिनोबी के अलावा "मोनोमी", "नोकिज़रू", "रप्पा", "कुसा", "इगा मोनो" आदि शब्द अधिक प्रचलित थे प्राचीन जापान में|

निंजा यह शब्द पश्चिमी देशो में प्रचलित हुआ था द्वितीय विश्व युद्ध के समय|

सन्दर्भ

श्रेणी:जापानी योद्धा
श्रेणी:जापान का सैन्य इतिहास
श्रेणी:जापान का इतिहास
वायुयान

वायुयान एक मशीन अथवा वाहन है जो उड़ने में सक्षम होता है और हवा द्वारा उत्प्लावन बल प्राप्त करता है।

 इतिहास 
right|thumb|300px|संग्रहालय में रखे पुराने विमान (नेशनल म्युजियम ऑफ एयर ऐण्ड स्पेस, वाशिंगटन डीसी)
आधुनिक वायुयान के निर्माण का श्रेय राइट बंधुओं को दिया जाता है। 17 दिसम्बर को उन्होंने अपने वायुयान का परीक्षण किया। पहली उड़ान ओरविल ने की। उसने अपना वायुयान 36 मीटर की ऊंचाई तक उड़ाया। इसी यान से दूसरी उड़ान विल्वर ने की। उसने हवा में लगभग 200 फुट की दूरी तय की। तीसरी उड़ान फिर ओरविल ने और चौथी और अन्तिम उड़ान फिर विल्वर ने की। उसने 850 फुट की दूरी लगभग 1 मिनट में तय की। यह इंजन वाले जहाज की पहली उड़ान थी। उसके बाद नये-नये किस्म के वायुयान बनने लगे। पर सबके उड़ने का सिद्धांत एक ही है।

एक अन्य दावे के अनुसार शिवकर बापूजी तलपदे द्वारा मानव रहित वायुयान का संचालन किया गया था।
 
 वायुयान के विभिन्न प्रकार 
right|thumb|100px|Airfoil having extended by a few degrees flaps
मुख्य रूप से वायुयानों को दो वर्गों में बांटा जा सकता है:
 हवा से हल्के (एरोस्टैट्स)
 हवा से भारी (एरोडाइन्स)

 एरोस्टैट्स 
एरोस्टैट्स, हवा में उडने के लिये उत्प्लावन बल (buoyancy) का सहारा लेते हैं। (ठीक उसी तरह जैसे पानी में लोहे का बना जलयान (शिप) तैरता है)

 एरोडाइन्स 
हवा से भारी वायुयान, किसी ऐसी युक्ति का प्रयोग करते हैं जिससे हवा या गैस को नीचे की तरफ दबाकर वे अपने भार के बावजूद हवा में तैरते रह सकते हैं। 

एरोडाइन्स के भी अनेक प्रकार होते हैं:

 एरोप्लेन (विमान) 
तकनीकी रूप से इन्हें fixed-wing aircraft कहा जाता है।

 रोटोक्राफ्ट 
रोटोक्राफ्ट या रोटोरक्राफ्ट में घूर्णन करने वाले पंखे (रोटर) लगे होते हैं। इन पंखों के ब्लेड एरोफ्वायल सेक्शन वाले होते हैं। हेलिकाप्टर, आटोगाइरो आदि इसके उदाहरण हैं।
it flying with deasel engine

thumb|right|400px|वायुयान का घूर्णन मुख्यतः तीन अक्षों के परितः हो सकता है, जिन्हें रोल, पिच तथा 'या' कहते हैं।

 उपयोग के आधार पर वायुयानों का वर्गीकरण 

 सैन्य वायुयान
 नागरिक वायुयान

 इन्हें भी देखें 
 उड्डयन का इतिहास
 वैमानिक अभियान्त्रिकी
 वायुपत्रक
 चंद्रयान
 मंगलयान

 बाहरी कड़ियाँ 

इतिहास
 Smithsonian Air and Space Museum - Excellent online collection with a particular focus on history of aircraft and spacecraft
 Virtual Museum
 Prehistory of Powered Flight
 The Evolution of Modern Aircraft (NASA)
 History of Aviation in Australia - State Library of NSW
 The Channel Crossing

सूचना और ज्ञान
 Aircraft-Info.net
 Airliners.net
 Everything you wanted to know about Aviation — Provided by New Scientist.

श्रेणी:विमानन
श्रेणी:वायु परिवहन के साधन
श्रेणी:वायुयान
श्रेणी:यान
जङ्गबहादुर राणा

महाराजा जंगबहादुर कुंवर राणाजी (1816-1877; ) नेपाल के पहले राणा प्रधानमन्त्री तथा राणा राजवंश के संस्थापक थे। वे जंगबहादुर राणा के नाम से प्रसिद्ध हैं। उनका वास्तविक नाम वीर नरसिंह कुँवर था। इनके शासनकाल में नेपाल ने अंग्रजो से लड़ाई में खोया हुआ जमीन का कुछ हिस्सा (बांके, बर्दिया, कैलाली, कंचनपुर) वापस हासिल किया। 
thumb|जंग के मामा माथवरसिंह थापा, छाउनी के संग्रहालय में रखी तस्विर
जंगबहादुर राणा के जन्म क्षत्रिय कुंवर भारदार परिवार के काजी बालनरसिंह कुँवर और थापा वंशके गणेश कुमारी के पुत्र के रूपमें हुआ । वे नेपाल के प्रसिद्ध मुख्तियार (प्रधानमंत्री) भीमसेन थापा के सहोदर भाइ काजी नैनसिंह थापा के भ्रातृपौत्र थे। उनकी नानी रणकुमारी पांडे नेपालके प्रसिद्ध भारदार पाँडे वंश के काजी रणजीत पांडे के पुत्री हैं । ये अपने पूर्वजों की अपेक्षा स्थायी शासन की स्थापना करने में सफल रहे। 

उदय
इन्हें अपने मामा माथवरसिंह थापा के मंत्रित्वकाल में सेनाध्यक्ष तथा प्रधानमंत्री का पद सौंपा गया किंतु शीघ्र ही उन्होंने रानी राज्य लक्ष्मी के आदेश में मामा माथवरसिंहकी छलपूर्वक हत्या कर दी और चौतारिया फत्तेजंग शाह ने नया मंत्रिमंडल बनाया । इस नए मंत्रिमंडल में इन्हें सैन्य विभाग सौंपा गया। दूसरे वर्ष 1846 ई. में शासन में एक संघर्ष छिड़ा। फलस्वरूप फतेहजंग और उनके साथ के 32 अन्य प्रधान व्यक्तियों की कुटिलतापूर्वक हत्या कर दी गई। महारानी द्वारा राणा की नियुक्ति सीधे प्रधान मंत्री पद पर की गई। शीघ्र ही महारानी का विचार परिवर्तित हुआ और उनकी हत्या के षड्यंत्र भी रचे गए। परंतु रानी की योजना असफल रही। फलत: राजा और रानी दोनों को ही भारत में शरण लेनी पड़ी। अब राणा के मार्ग से सारी बाधाएँ परे हट चुकी थीं। 

शासन को व्यवस्थित और नियंत्रित करने में इन्हें पूर्ण सफलता मिली। यहाँ तक कि जनवरी, 1850 में वे निश्चिंत होकर इंग्लैंड गए और 6 फ़रवरी 1851 तक वहीं रहे। लौटने पर इन्होंने अपने विरुद्ध रची गई हत्या की कुटिल योजनाओं को पूर्णत: विफल कर दिया। 

तिब्बत के साथ संबन्ध
इसके बाद आप दंडसंहिता के सुधार कार्यों में तथा तिब्बत के साथ होनेवाले छिटपुट संघर्षों में उलझे रहे। 

भारतीय सिपाही विद्रोह
इसी बीच उन्हें भारतीय सिपाही विद्रोह की सूचना मिली। राणा ने विद्रोहियों से किसी प्रकार की बातचीत का विरोध किया और जुलाई, 1857 को सेना की एक टुकड़ी गोरखपुर भेजी। यही नहीं, दिसंबर में इन्होंने 14,000 गोरखा सिपाहियों की एक सेना लखनऊ की ओर भी भेजी थी जिसने 11 मार्च 1858 को लखनऊ की घेरेबंदी में सहयोग दिया। जंगबहादुर राणा को इस कार्य के लिए जी.बी.सी. (ग्रेट कमांडर ऑव ब्रिटेन) के पद से सम्मानित किया गया। नेपाल को उसका एक भूखंड लौटा दिया गया और अन्य अनेक सीमाविवादों का अंत कर दिया गया। 
सम्मान
सम्मानकी तरबार ( नेपोलियन तृतीय 1851)
इन्डिया जनरल सर्विस मेडल - 1854
नाइट ग्रान्ड क्रस अफ द  अडर अफ द बाथ Knight Grand Cross of the Order of the Bath (GCB)-1858
इन्डियन म्युनिटी मेडल 1858
नाइट ग्रान्ड कमान्डर अफ द अडर अफ स्टार अफ इन्डिया Knight Grand Commander of the Order of the Star of India (GCSI)-1873
प्रिन्स ओफ वेल्स मेडल  Prince of Wales's Medal-1876

मृत्यु
1875 में राणा ने इंग्लैंड के लिए प्रस्थान किया किंतु बंबई में घोड़े से गिर जाने पर घर लौट आए। 61 वर्ष की अवस्था में 25 फ़रवरी को इनका देहांत हो गया। इनकी तीन विधवाएँ भी इनके सथ ही चिता को समर्पित हो गई। 25फरवरी 1877

 सन्दर्भ 

श्रेणी:नेपाल का एकीकरण
श्रेणी:नेपाल के ऐतिहासिक व्यक्तित्व
श्रेणी:नेपाल के प्रधानमन्त्री
श्रेणी:1874 में जन्मे लोग
श्रेणी:१९३३ में निधन
अमर सिंह थापा

बडाकाजी अमर सिंह थापा  नेपाल एकीकरण अभियान के एक वीर थे जिन्होंने प्राणों की बाजी लगाकर अंग्रेज-नेपाल युद्ध लड़ा था। उन्होंने सन १८१७ में उतरी नेपाल के गोसाइ कुण्ड में देह का त्याग किया था। ये बगाले थापा कुल के क्षत्रिय परिवार से हैं। 
thumb| अमरगढी किले में बडाकाजी अमरसिँह थापा की मूर्ति
thumb|बडाकाजी अमरसिंह थापा

सन्दर्भ

बाहरी कड़ियाँ

श्रेणी:नेपाल
श्रेणी:विशाल नेपाल
श्रेणी:नेपाल का इतिहास
श्रेणी:नेपाल के ऐतिहासिक व्यक्तित्व
श्रेणी:नेपाल की राष्ट्रीय विभूतियाँ
बलभद्र कुंवर

अंगूठाकार|गोरखाली कप्तान बलभद्र कुंवर अपने युवावस्था में
बलभद्र कुंवर वा बलभद्र कंवर (सन् १७८९ - सन् १८२२) एक नेपाली सैनिक कप्तान एवं देशभक्त योद्धा थे। वे  नेपाल के राष्ट्रिय नायक हैं। राजा महेंद्र के निर्देशनमें कवि बालकृष्ण सम द्वारा मनोनीत नेपाल के राष्ट्रीय विभूति में से एक हैं ।

वे बाइसे गोरखा राज्य के क्षत्रिय कुँवर वंश के सरदार चन्द्रवीर कुँवर के द्वितीय पुत्र और सरदार जयकृष्ण कुँवर के नाति हैं । उनकी माता अम्बिका देवी नेपालके जिन्दा शेर उपाधि से मानेजाने वाले बडाकाजी अमर सिंह थापा के पुत्री हैं । बलभद्र अंग्रेज-नेपाल युद्ध (१८१४ से १८१६) में अपने महान सेवाओं के लिये विख्यात हैं। उस युद्घ में उनके नाना बडाकाजी अमर सिंह थापा और मामा काजी रणजोर सिंह थापा भी शामिल थे । वे शाही नेपाली सेना (गोरखाली सेना) के एक कैप्टेन थे तथा १८१४ के नालपानी के युद्ध में सेनानायक के रूप में उनको प्रसिद्धि मिली। नालपानी, देहरादून के पास स्थित है।

परिवार

उनका जन्म  पिता सरदार चन्द्रवीर कुँवर और माता अम्बिका देवी के दुस्रे पुत्रको रूपमा हुआ। उनका दादाजी सरदार जयकृष्ण कुँवर प्रसिद्ध सरदार रामकृष्ण कुँवरके भाइ थे। उनके पिता सरदार चन्द्र वीर कुँवर काभ्रे भँवरकोटके मेंं रहते थे । चन्द्रवीर ने काजी रणजोर थापा की बहन से शादी की थी और वे बडाकाजी अमर सिंह थापाके जमाईं थे ।

स्रोत

पुस्तक

बाहरी कड़ियाँ
जिस दुश्मन के बहादुरी की कायल थी ब्रितानी सेना

श्रेणी:नेपाल के ऐतिहासिक व्यक्तित्व
श्रेणी:एंगलो-नेपाल युद्ध (१८१४–१६)
श्रेणी:१८२२ में निधन
श्रेणी:नेपाल की राष्ट्रीय विभूतियाँ
भक्ति थापा

भक्ति थापा क्षेत्री वि.स. १९७१ साल में नेपाल-अंग्रेज युद्ध को समय में नेपाल के बरिष्ठ सैनिक थे। उनलाई नेपाल को राष्ट्रिय विभूति माना जाता हैं। 

जन्म
thumb|सरदार भक्ति थापाका जन्म क्षत्रिय पुँवर कुलमें हुआ था
उनका जन्म सन १७४१ में लमजुंग जिल्ला, नेपाल में क्षत्रिय पुँवर कुल में हुआ था। 
नेपाल-अंग्रेज युद्ध
thumb|देउथल किलेके नेपाल-अंग्रेज युद्धमें सेनाके अग्रता लेते हुए वीरगति प्राप्त किया
नेपाल-अंग्रेज युद्ध में ७४ वर्ष के वृद्ध उमर में देऊथल किला में सेना के नायक थे। सर्वोच्च कमाण्डर बडाकाजी अमर सिंह थापा को अपने पोते देकर वृद्ध भक्ति थापा शहादत प्राप्त करने के लिए आगे बडे। देउथल के किले में अंग्रेजी तोपके शिकार होकर वीरगति प्राप्त किया। अंग्रेजो ने दोशला पेहनाकर उनके लाश को इज्जत से गोरखाली गढ में दिया था। 
देखिए
बलभद्र कुंवर
मृगशिरा

बॉर्डर|केंद्र|फ्रेम|मृगशीर्ष नक्षत्र का रात्रि दृश्य।
मृगशिरा या मृगशीर्ष एक नक्षत्र है।

वैदिक ज्योतिष में मूल रूप से 27 नक्षत्रों का जिक्र किया गया है। नक्षत्रों के गणना क्रम में मृगशिरा नक्षत्र का स्थान पांचवां है। इस नक्षत्र पर मंगल का प्रभाव रहता है क्योंकि इस नक्षत्र का स्वामी मंगल होता है। मृगशीर्ष इसे ऋग्वेद में कहा गया है। यह सभी तारामंडलों में सबसे स्पष्ट दिखाई देने वाला एक तारामंडल है। इसे पृथ्वी के हर हिस्से से देखा जा सकता है। इसे कालपुरुष तारामंडल भी कहा जाता है। इस तारामंडल या नक्षत्र में मुख्यतः सात चमकीले तारें हैं। 

परिचय
जैसा कि हम आप जानते हैं व्यक्ति जिस नक्षत्र में जन्म लेता है उसके स्वभाव पर उस नक्षत्र विशेष का प्रभाव रहता है। नक्षत्र विशेष के प्रभाव से व्यक्तित्व का निर्माण होने के कारण ज्योतिषशास्त्री जन्म कुण्डली में जन्म के समय उपस्थित नक्षत्र के आधार पर व्यक्ति के विषय में तमाम बातें बता देते हैं। जिनके जन्म के समय मृगशिरा नक्षत्र होता है अर्थात जो मृगशिरा नक्षत्र में पैदा होते हैं उनके विषय में ज्योतिषशास्त्री कहते हैं --

मृगशिरा नक्षत्र का स्वामी मंगल होता है। जो व्यक्ति मृगशिरा नक्षत्र में जन्म लेते हैं उनपर मंगल का प्रभाव देखा जाता है यही कारण है कि इस नक्षत्र के जातक दृढ़ निश्चयी होते हैं। ये स्थायी काम करना पसंद करते हैं, ये जो काम करते हैं उसमें हिम्मत और लगन पूर्वक जुटे रहते हैं। ये आकर्षक व्यक्तित्व और रूप के स्वामी होते हैं। ये हमेशा सावधान एवं सचेत रहते हैं। ये सदा उर्जा से भरे रहते हैं, इनका हृदय निर्मल और पवित्र होता है। अगर कोई इनके साथ छल करता है तो ये धोखा देने वाले को सबक सिखाये बिना दम नहीं लेते। इनका व्यक्तित्व आकर्षक होता है लोग इनसे मित्रता करना पसंद करते हैं। 

ये मानसिक तौर पर बुद्धिमान होते और शारीरिक तौर पर तंदरूस्त होते हैं। इनके स्वभाव में मौजूद उतावलेपन के कारण कई बार इनका बनता हुआ काम बिगड़ जाता है या फिर आशा के अनुरूप इन्हें परिणाम नहीं मिल पाता है। 

ये संगीत के शौकीन होते हैं, संगीत के प्रति इनके मन में काफी लगाव रहता है। ये स्वयं भी सक्रिय रूप से संगीत में भाग लेते हैं परंतु इसे व्यवसायिक तौर पर नहीं अपनाते हैं। इन्हें यात्रओं का भी शौक होता है, इनकी यात्राओं का मूल उद्देश्य मनोरंजन होता है। कारोबार एवं व्यवसाय की दृष्टि से यात्रा करना इन्हें विशेष पसंद नहीं होता है।

व्यक्तिगत जीवन में ये अच्छे मित्र साबित होते हैं, दोस्तों की हर संभव सहायता करने हेतु तैयार रहते हैं। ये स्वाभिमानी होते हैं और किसी भी स्थिति में अपने स्वाभिमान पर आंच नहीं आने देना चाहते। इनका वैवाहिक जीवन बहुत ही सुखमय होता है क्योंकि ये प्रेम में विश्वास रखने वाले होते हैं। ये धन सम्पत्ति का संग्रह करने के शौकीन होते हैं। इनके अंदर आत्म गौरव भरा रहता है। ये सांसारिक सुखों का उपभोग करने वाले होते हैं। मृगशिरा नक्षत्र में जन्म लेने वाले व्यक्ति बहादुर होते हैं ये जीवन में आने वाले उतार चढ़ाव को लेकर सदैव तैयार रहते हैं। 

 देखिये 
 नक्षत्र सूची

श्रेणी:नक्षत्र
श्रेणी:ज्योतिष
पूर्वाफाल्गुनी

300px|right|thumb|पूर्वाफाल्गुनी
पूर्वा फाल्गुनी नक्षत्र 11वाँ नक्षत्र है। यह सूर्य की सिंह की राशि में आता है। इसके चारों चरण सिंह में मो टी ट नाम अक्षर से चरणानुसार आते हैं। नक्षत्र स्वामी शुक से इसकी मित्रता नहीं है। सूर्य अग्नितत्व प्रधान है तो शुक्र कला, सौंदर्य, धन का कारक है। इस नक्षत्र की दशा चंद्र की स्थिति अनुसार होती है। यह सर्वाधिक दशा 20 वर्ष वाला नक्षत्र है।

यह 13 अंश 20 कला से शुरू होकर 26 अंश 20 कला पर समाप्त होता है। सिंह राशि पर नक्षत्र स्वामी का होना उस जातक को सुंदर लावण्यमय बनाएगा। यदि ऐसा जातक कला के क्षेत्र में जाए तो सफलता अवश्य मिलती है। ऐसे जातक उत्तम कद, सम्मोहक, मधुर मुस्कान के धनी होते हैं। इनके जीवन पर सूर्य, शुक्र व जो भी लग्न में जन्मा हो व शुक्र जिस राशि पर हो उसके स्वामी का भी प्रभाव पड़ेगा।

मेष, सूर्य लग्न हो व शुक्र सप्तम भाव में हो तो ऐसा जातक सुंदर आकर्षक चेहरे वाला, होठों व जाँघों पर तिल होगा। इस लग्न में शुक्र की स्थिति द्वितीय, द्वादश, दशम, एकादश, चतुर्थ भाव में ठीक रहेगी। शुक्र मंगल साथ हुआ तो ऐसा जातक कामुक प्रवृत्ति का हो सकता है। शुक्र राहु के साथ हो तो बिगड़े स्वभाव का व्यसनी, वृषभ लग्न हो तो शुक्र की स्थिति लग्न में, तृतीय भाव में दशम, नवम भाव में उत्तम फलदायी रहेगी। 
 देखिये 
 नक्षत्र सूची

श्रेणी:नक्षत्र
उत्तराफाल्गुनी

300px|right|thumb|उत्तराफाल्गुनी
उत्तरा फाल्गुनी नक्षत्र बारहवाँ हैं वहीं इस नक्षत्र का स्वामी सूर्य है। इसका प्रथम चरण सिंह राशि में आता है। अतः इस राशि वालों के सूर्य का दोहरा लाभ मिल जाता है। यह नाम से प्रथम चरण वाला उत्तरा फाल्गुनी नक्षत्र है।

सूर्य प्रधान जातक अत्यंत तेजस्वी स्वभाव वाले महत्वाकांक्षी जन-जन में प्रिय होते हैं। सूर्य प्रधान नक्षत्र सिंह राशि होने पर इनके जीवन पर सूर्य का प्रभाव अधिक होता है। ऐसे जातक यदि माणिक पहनें तो अपने जीवन में अधिक सफल होंगे। वहीं प्रातः सूर्य दर्शन कर सूर्य को अर्घ्य देना भी इनके लिए लाभकारी होगा।

सूर्य यदि जन्म पत्रिका में उच्च का होकर लग्न चतुर्थ पंचम नवम दशम एकादश भाव में हो तो उस भाव के प्रभाव को अधिक बढ़ा देगा। लग्न में होने से ऐसा जातक प्रभावशाली तेजस्वी स्वभाव का राजनेता या उच्च प्रशासनिक क्षमता वाला, उद्योगपति भी हो सकता है। ऐसे जातक विद्वान होते हैं।
  

संतान इनकी उत्तम गुणी होती है। लेकिन इनका दांपत्य जीवन कुछ ठीक नहीं रहता, ऐसे जातकों को माणिक नहीं पहनना चाहिए क्योंकि सूर्य बलवान होने पर और अधिक दांपत्य जीवन को बिगाड़ेगा। यदि ऐसे जातक का विवाह तुला राशि या तुला लग्न वाली लड़की से हो जाए तो अति उत्तम रहेगा।
 देखिये 
 नक्षत्र सूची

श्रेणी:नक्षत्र